**Dawnstar** on *indie rock*'i bänd Ungarist Budapestist. Bändi koosseisu kuuluvad laulukirjutaja Attila Wind (vokaal/kitarr), Bálint Hamvas (basskitarr) ja Viktor Albert (trummid). 

Bändi loomingus esinevad üldiselt flangeriefektid, moonutatud kitarrihelid, pulseeriv bass ja lummavad klahvpillimeloodiad. Dawnstari muusika on segu 1960ndate keskpaiga psühhedeelsest liiikumisest, 1970ndate lõpu *gothic rock*'ist, 1980ndate keskpaiga Seattle'i *grunge*'st ja 1990ndate *indie rock*'ist.

Ajalugu
-------

### Bändi moodustamine

Attila Wind kohtus Hamvastega 1990. aastate keskel Budapestis Teleki Blanka gümnaasiumis (ungari k Teleki Blanka Gimnázium). 1999. aastal moodustasid nad duoprojektina orhidee järgi nime saanud Ansellia ja salvestasid oma esimese demo "Eunomia". 2000. aastal koostas Attila Wind kaheksa uut pala, mille nad Budapesti piirkonnas Piliscsaba linnas ka salvestasid. Demo pealkirjaga "Vanity" ('Edevus') aitas bändil värvata Viktor Alberti, kes oli Bálint Hamvasi klassiõde Budapesti Ärikoolis (ungari k Budapesti Gazdasági Egyetem). 2001. aastal, pärast mitmeid kontserte kohalikes klubides, muudeti ansambli nimi Dawnstariks. Dawnstari nimi tuleb sõnade "dawn" ja "star" kombineerimisest, mis omakorda on kasutuses Morning Star'i ja Veenuse alternatiivina. 13. detsembril 2002 andsid nad uue nime all oma esimese kontserdi Budapesti linnaosas Csepelis klubis Woodoo. Bändi varajane kõla oli mõjutatud Seattle'i *grunge*-revolutsioonist. Hiljem hakkas bänd oma kõla segama paljude erinevate muusikažanritega, nagu psühhedeelia, *post-punk* ja *garage rock*. 2002. aastal lindistas Dawnstar Budapestis Pick-up Studios' oma kolmanda demo "Under Your Wings" ('Tiibade all'). Tulemus oli segu flangitud värssidest ja moonutatud refräänidest, mis panid aluse ansambli iseloomulikule kõlale.

### Paus

2003–2005 oli bänditegevus peatatud bändiliikmete välisõpingute tõttu. 2003. aastal jätkas Wind õpinguid Trieste'i ülikoolis (itaalia k Universita di Trieste) Itaalias, Bálint Hamvas 2004. aastal Padova ülikoolis samuti Itaalias. 

16. aprillil 2005 esines Dawnstar Ökofestivalil (ungari k Ökofeszt), mis korraldati Védegyleti keskkonnasõbralike ideede tähistamiseks. Nädal enne esinemist värbas Attila Wind bändi täiendava muusikuna klahvpille mängima Anna Mitropulose. Anna Mitropulos hakkas bändi püsiliikmeks 2005. aasta lõpus. 

2006. aastal lindistas Dawnstar oma neljanda demo "A Metrosexual's Confessions" ('Metroseksuaali ülestunnistused'). 

2006. aastal andis bänd ka kolm kontserti Budapestis Erzsébetligeti teatris (ungari k Erzsébetligeti Színház). Enne kolmandat etendust, 31. novembril andsid bändiliikmed intervjuu Ungari rokkansabli solist Feró Nagyle.

30. märtsil 2007 esines Dawnstar Budapestis Fringe festivalil (ungari k Budapesti Fringe Fesztivál).

### Change The World

30. novembril 2007 avaldas Dawnstar oma esimese minialbumi "Change The World", mis sisaldab kolme lugu: nimipala "Change The World" ('Muuda maailma'), "Scarlet" ja "Don’t Die A Martyr For Me" ('Ära sure minu nimel märtrina'). Bänd valis plaadi helirežissöörideks Zoltán Takácsi ja László Philipi Heaven Street Sevenist. Koostöös plaadifirmaga Abnormal Studios (ungari k Abnormál stúdió) kulus bändil albumi salvestamiseks kaks päeva. 

22. jaanuaril 2017 lisati bändi laul "Don't Die A Martry For Me'i" Itaalia veebisaidil Antiwar Songs sõjavastaste laulude hulka.

6. juulil 2009 esines Dawnstar Donaukanaltreibeni festivalil (saksa k Donaukanaltreiben Festival) Viinis Austrias. Bändi märkas kogukonna veebisaidil Myspace Heidimarie Pyringer, kes korraldas ka hiljem bändile kontserdi Austria pealinnas Viinis. 

10. aprillil 2010 esines Dawnstar Fringe festivalil Pécsi linnas (ungari k Pécsi Fringe Fesztivál), mis samal aastal valiti Euroopa kultuuripealinnaks.

1. aprillil 2011 esines Dawnstar Budapesti Fringe festivalil ka kolmandat korda.

### Saturnine Valentines

 Dawnstar 2013. aastal 
2012. aastal alustas Dawnstar koostöös Budapesti Abnormál Stúdiós'iga oma esimese täispika stuudioalbumi "Saturnine Valentines" salvestamist. Bänd palkas albumi miksimiseks ja masterimiseks Dávid Schrami, kes varem oli sama teinud Shell Beachi albumil "This Is Desolation" ja FreshFabriku albumil "MORA".

19. mail 2013 laadis Dawnstar stuudioalbumi kolm laulu ("Love's Gonna Be Tender", "In Heaven We Meet Again", "Ophelia") üles YouTube'i ja SoundCloudi ja kolm kuud hiljem olid kõik laulud albumilt saadaval veebilehel Bandcamp.

2013. aasta detsembris esines Dawnstar JD Doyle'i saates Queer Music Heritage. Samal kuul oli ka Briti raadiojaama OutRadio eetris "Love's Gonna Be Tender" ('Armastus saab olema hell').

19. jaanuaril 2016 esilinastus bändi esimene videoklipp loole "In Heaven We Meet Again" ('Taevas kohtume taas') Ungari muusika veebisaidil Underground Magazin. Video on filmitud Budapesti lahedal Ürömi linnas 2015. aasta detsembris ja selle režissöör oli Wind. Video on inspireeritud Daniel Myricki ja Eduardo Sánchezi psühholoogilisest õudusfilmist "Blair Witch Project".

12. veebruaril 2016 esines bänd Budapestis Szilvuplé Bár és Varieté kontserdil kolme külalisvokalistiga, kelleks olid Viktória Wind (sündinud Viktória Bordács), Zsófia Toporczy (Plüssnapalm) ja Viktóra Sereg. See oli esimene kord, kui bänd kutsus külalisvokalisti endaga esinema.

17. juunil 2016 avaldas Dawnstar muusikavideo oma loole "London Nights" ('Londoni ööd'). Videos uitab Attila Wind Suurbritannias Londoni tänavatel, möödudes vaatamisväärsustest, nagu Toweri sild ja Saint Pauli katedraal. Teised bändiliikmed, Albert ja Hamvas, ootavad kannatamatult Windi saabumist proovisaali. Video lõpus jõuab Wind prooviruumi ja bänd hakkab koos laulu esitama. Londoni stseenid filmiti 13. juulil 2013, ülejäänud video filmiti 22. mail 2016 Ungaris Budapestis.

26. augustil 2016 esitas bänd esmakordselt laulu "In Heaven We Meet Again" raadiosaates Rádio Rock 95.8. 9. septembril 2016 kõlas samas raadiojaamas ka teine "Saturnine Valentines'" albumi laul "London Nights"[24]. 

17. novembril 2017 andis bänd kontserdi nimega "Saturnine Nights" ('Ööd Saturnil') Budapestis Szilvuplés .

27. novembril 2016 intervjueeris ansamblit Ungari raadiohääl Ádám Rédl saates Rádió Rock 95.8. Lisaks intervjuule lasti eetrisse ka viis laulu, sealhulgas "Love's Gonna Be Tender", "Ophelia", "Almost Every Flame Will Fade Away" ('Peaaegu iga leek tuhmub') ja kaks vanemat lugu "In Heaven We Meet Again" ja "London Nights". 

13. aprillil 2017 liitus bändiga klahvpillimängija Zsolt Szemenyei.

Ansambli liikmed
----------------

Praegune koosseis* Viktor Albert – trummid (2001–)
* Bálint Hamvas – basskitarr, taustalaul (2001–)
* Attila Wind – vokaal, kitarr (2001–)

|  |  |
| --- | --- |
| Endised liikmed* Zsombor Havass – kitarr (2006)
* Anna Mitropulos – klahvpillid (2005–2011)
* Zsolt Szemenyei – klahvpillid (2017)
 | Külalisliikmed* Nikolett Poór – tšello
* Viktória Wind (neiupõlvenimi Bordács) – taustalaul
* Zsófia Toporczy – taustalaul
* Viktória Sereg – taustalaul
 |

Diskograafia
------------

### Albumid

* "Change The World" (2007)
* "Saturnine Valentines" (2013)

### Singlid

* "Love's Gonna Be Tender" (2013)

Videograafia
------------

### Muusikavideod

* "In Heaven We Meet Again" (2016)
* "London Nights" (2016)

Vaata ka
--------

* Budapesti *indie*-muusikamaastik

Viited
------

1. ↑  "Dawnstar". Dawnstar Official Website. 15. mai 2009.
2. ↑  "Ökofeszt". Gondola. 16. aprill 2005. Originaali arhiivikoopia seisuga 6. oktoober 2011. Vaadatud 20. augustil 2020.
3. ↑  "Ökofeszt". Népszava Online. 16. aprill 2005. Originaali arhiivikoopia seisuga 3. oktoober 2011. Vaadatud 20. augustil 2020.
4. ↑  "Erzsébetligeti Színház programjai" (PDF). Helyi Hírek. 15. november 2006. Vaadatud 11.05.2020.
5. ↑  "Budapest Fringe Festival". Naprolnapra. 30. märts 2007. Originaali arhiivikoopia seisuga 12.04.2013.
6. ↑  "Don't Die A Martyr For Me - Dawnstar". Antiwarsongs.com. 22. jaanuar 2017.
7. ↑  "Donaukanaltreiben Festival". Donakanaltreiben Festival - Vienna, Austria. 6. juuni 2009. Originaali arhiivikoopia seisuga 20.08.2011.
8. ↑  "Dawnstar - Fringe Pécs 2010". Kulturinfo. 10. aprill 2010. Originaali arhiivikoopia seisuga 4.03.2016. Vaadatud 15.04.2010.
9. ↑  "Dawnstar - Budapest Fringe 2011". Budapest Fringe Festival. 1. aprill 2011.
10. ↑  "Dawnstar - Budapest Fringe 2011". Kulturinfo. 1. aprill 2011. Originaali arhiivikoopia seisuga 3.08.2012.
11. ↑  "Budapest Fringe Fesztivál". Budapest Városom. 1. aprill 2011. Originaali arhiivikoopia seisuga 28. jaanuar 2016. Vaadatud 20. augustil 2020.
12. ↑  "Dawnstar". Underground Magazin. 19. september 2014.
13. ↑  "Dawnstar YouTube". YouTube. 19. mai 2013.
14. ↑  "Dawnstar Soundcloud". SoundCloud. 19. mai 2013.
15. ↑  "Dawnstar Bandcamp". Bandcamp. 19. august 2013.
16. ↑  "OutRadio December 2013 The Script". Queer Music Heritage. 20. detsember 2013.
17. ↑  "OutRadio - December 2013". Queer Music Heritage. 20. detsember 2013.
18. ↑  "A Dawnstar első hivatalos videoklip". Underground Magazin. 19. jaanuar 2016. Vaadatud 20.01.2016.
19. ↑  "Dawnstar - In Heaven We Meet Again". YouTube.com. 19. jaanuar 2016. Vaadatud 19.01.2016.
20. ↑  "A Dawnstar elkészítette első hivatalos videoklipjét". Music Magazin. 22. jaanuar 2016. Originaali arhiivikoopia seisuga 3.02.2016. Vaadatud 27.01.2016.
21. ↑  "Steal koncert (vendég: Dawnstar)". wherevent.com. 12. veebruar 2016. Vaadatud 21.06.2016.
22. ↑  "Dawnstar zenekar leforgatta második videoklipjét". Underground Magazin. 4. juuli 2016. Vaadatud 5.07.2016.
23. ↑  "Megjelent a Dawnstar második klipje". Music Magazin. 21. juuni 2016. Originaali arhiivikoopia seisuga 7.08.2016. Vaadatud 21.06.2016.
24. ↑  "PestiEst" (PDF). est.hu. 17. november 2017. Vaadatud 11.05.2020.
25. ↑  "Dawnstar - In Heaven We Meet Again". YouTube.com. 19. jaanuar 2016. Vaadatud 19.01.2016.
26. ↑  "Dawnstar - London Nights". YouTube.com. 17. juuni 2016. Vaadatud 21.06.2016.

Välislingid
-----------

* Dawnstar (ametlik veebisait)
* Dawnstar YouTube'is
* Dawnstar SoundCloudis
* Dawnstar Donaukanaltreibeni festivalil